{"word_count": 159, "character_count": 976}
« Il se faut réserver une arriereboutique, toute nostre, toute franche, en laquelle nous establissions nostre vraye liberté et principale retraicte et solitude.En cette-cy faut-il prendre nostre ordinaire entretien, de nous à nous mesmes, et si privé, que nulle accointance ou communication de chose estrangere y trouve place : Discourir et y rire, comme sans femme, sans enfans, et sans biens, sans train, et sans valetz : afin que quand l’occasion adviendra de leur perte, il ne nous soit pas nouveau de nous en passer. Nous avons une ame contournable en soy mesme ; elle se peut faire compagnie, elle a dequoy assaillir et dequoy deffendre, dequoy recevoir, et dequoy donner : ne craignons pas en cette solitude, nous croupir d’oisiveté ennuyeuse,In solis sis tibi turba locis.La vertu se contente de soy : sans discipline, sans paroles, sans effects. »Michel de Montaigne, Essais, I-XXXVIII : « De la solitude », Paris, Gallimard, Bibliothèque de la Pléiade, 2007, p. 245.